เหมราชตั้งกองทรูBECLขายหุ้นกู้ 1.3หมื่นล.
บจ.ระดมทุนหลายรูปแบบ เหมราชฯ ตั้งกองทุนอสังหาฯ ทรูทางด่วนกรุงเทพขายหุ้นกู้ ปันผลเป็นหุ้นยังมีต่อ
6 มี.ค. 2556

บจ.ระดมทุนหลายรูปแบบ เหมราชฯ ตั้งกองทุนอสังหาฯ ทรูทางด่วนกรุงเทพขายหุ้นกู้ ปันผลเป็นหุ้นยังมีต่อ
นายสวัสดิ์ หอรุ่งเรือง ประธานที่ปรึกษา บริษัท เหมราชพัฒนาที่ดิน (HEMRAJ) เปิดเผยว่า บริษัทมีแผนที่จะออกกองทุนอสังหาริมทรัพย์เอง โดยไม่ได้ร่วมจัดตั้งกับนายเจริญ สิริวัฒนภักดี หรือบริษัท แลนด์ แอนด์ เฮ้าส์ เหมือนที่เป็นข่าวแต่อย่างใด 
ขณะนี้บริษัทได้ลงทุนในโรงงานสำเร็จรูปและคลังสินค้าให้เช่าแล้ว 4,0005,000 ล้านบาท ซึ่งอาจจะนำมาเข้ากองทุนทั้งหมด คาดว่าจะได้เห็นความชัดเจนทั้งหมดในไตรมาส 2 นี้ 
นอกจากนี้ บริษัทจดทะเบียน (บจ.) หลายแห่งมีการออกหุ้นกู้ โดย บริษัท ทรู คอร์ปอเรชั่น (TRUE) เปิดเผยว่า บริษัทจะเสนอหุ้นกู้ไม่ด้อยสิทธิ ไม่มีประกัน อายุ 4 ปี วงเงินไม่เกิน 7,800 ล้านบาท อัตราดอกเบี้ยคงที่ 5.8% ต่อปี จ่ายทุก 3 เดือน จัดจำหน่ายผ่านธนาคารกรุงเทพ ธนาคารกรุงไทย ธนาคารกสิกรไทย ธนาคารไทยพาณิชย์ และบริษัทหลักทรัพย์เอเซีย พลัส ในวันที่ 14 เม.ย. 2556 
บริษัท ทางด่วนกรุงเทพ (BECL) จะเสนอขายหุ้นกู้ วงเงิน 5,000 ล้านบาท แบ่งเป็น หุ้นกู้ 2,000 ล้านบาท อายุ 3 ปี ดอกเบี้ยคงที่ 3.6% ต่อปี อายุ 5 ปี ดอกเบี้ยคงที่ 4.03% ส่วนอายุ 7 ปี จำนวน 1,000 ล้านบาท ดอกเบี้ย 4.36% โดยเสนอขาย วันที่ 45 มี.ค. 2556 ผ่านธนาคารกรุงไทย 
นอกจากนี้ บริษัทจะเสนอขายหุ้นกู้อีก 1,000 ล้านบาท อายุ 3 ปี ดอกเบี้ย 3.6% ระหว่างวันที่ 68 มี.ค. 2556 ผ่านธนาคาร กสิกรไทย ส่วนการแจกหุ้นปันผลก็ยังเป็นที่นิยมต่อเนื่อง ล่าสุดบริษัท 2 เอส เมทัล (2s) แจก 5 ต่อ 1 เท่ากับ 0.20 บาท และปันผลเป็นเงินสดด้วย